Publication: Magyar Közlöny
Issue: MK-2008-191 (Year: 2008, Number: 191)
Era: 2004-2010
Section: 215/2000. (XII. 11.) Korm. rendelet (a továbbiakban:
Paragraph Index: 1264

a) a kölcsönbe adó aa) az értékpapírt a halasztott fizetéssel történõ eladás szabályai szerint vezeti ki könyveibõl könyv szerinti értékén – jellegétõl függõen – a pénzügyi mûveletek ráfordításaival szemben, és számolja el a kölcsönszerzõdésben meghatározott szerzõdés szerinti értéket (az esetleges felhalmozott kamattal együttes értéket) követelésként a pénzügyi mûveletek bevételeivel szemben, egyidejûleg összevezeti a pénzügyi mûveletek bevételeit és ráfordításait a két érték közül a kisebbik összegében, továbbá a saját tulajdonú kölcsönbe adott értékpapírt felveszi a 0. Nyilvántartási számlák számlaosztályba, ab) a kölcsön lejáratának idõpontjában a visszakapott értékpapírt, illetve a felek megállapodása alapján azzal azonos jogokat megtestesítõ értékpapírt a szerzõdés szerinti értéken az értékpapír-beszerzés általános szabályai szerint veszi fel könyveibe a kötelezettségekkel szemben, és a kölcsönbe adáskor keletkezett követelést, valamint az értékpapír visszavételekor felmerült kötelezettséget – elszámolási számlán keresztül – összevezeti (beszámítja), egyidejûleg kivezeti a 0. Nyilvántartási számlák számlaosztályból a saját tulajdonú kölcsönadott értékpapírt, ac) a kölcsön futamideje alatt a pénzben kapott óvadékot kötelezettségként, az értékpapír formájában kapott óvadékot a 0. Nyilvántartási számlák számlaosztályban mutatja ki a futamidõ végén történõ visszafizetés, visszaadás idõpontjáig, ad) a kapott kölcsönzési díjat kamatjellegû bevételként számolja el;

Source: https://magyarkozlony.hu/hivatalos-lapok/c4b56efe351ebcc60436c721a22ba7983ed6e587/dokumentumok/ffb6b9d278aaccc28f33d4c4ae8c451b158abf8a/letoltes